Manningarpart upp á fimm milliónir í tvey ár Tað eru lutfalsliga stórar upphædir talan er um, tá hugt verður at manningarpørtunum umborð á teimum bestu skipinum í føroyska fiskiflotanum. Tað skal tó havast í huga, at upphæddirnar í nógvum førum eru fyri meira enn ein kjans. Á nótaskipunum eru dupultar manningar, umframt avloysarar í summum førum verða brúktir ávís tíðarskeið. Sostatt skulu manningarpartarnir í hvussu so er býtast í tvey umborð á teimum bestu nóta- og ídnaðarskipunum. Fagraberg í hølunum Fagraberg hevur gjørt eitt ordans lop á listanum, og lá í fjør beint undir Finni Fríða. Í 2014 var manningarparturin hjá Fagraberg 949.000 krónur, meðan hann í fjør var 2,4 milliónir krónur. Finnur Fríði er tó nógv tað besta skipið, tá 2014 og 2015 verða løgd saman við einum manningarparti upp á knappar fimm milliónir krónur. Næstbestu skipini hesi bæði árini eru Jupiter og Tróndur í Gøtu við á leið fýra milliónum krónum. Tað eru eisini aðrir skipabólkar enn nótaskip, sum kunnu vísa á stórar manningarpartar. Flakatrolararnir høvdu enn einaferð eitt gott ár, og besti flakatrolari í 2015 var Akraberg við einum manningarparti upp a 1,22 milliónir krónur. Gadus varð næstbestur við 1,02 milliónir krónur. Atlantsferið, sum er bólkað sum ídnaðartrolari, hevði ein manningarpart upp á 1,46 milliónir krónur, meðan Havborg aftur í fjør var besti rækjutrolarin við einum manningarparti upp á 1,02 milliónir krónur, sum er eitt sindur minni enn árið fyri, tá Havborg kundi lata ein part upp á 1,34 milliónir krónur. Niðanfyri er eitt yvirlit yvir manningarpartarnar í teimum ymsu skipabólkunum. Nakrir partar hjá trolarunum eiga samlað at vera eitt sindur størri. Tað eru teir trolarar, sum hava roynt eftir makreli. Størstu manningarpartarnir í skipabólkum (við frítíðarløn): Nótaskip 2 Fagraberg, 2.415. 784 kr 3 Tróndur í Gøtu, 2.251. 366 kr Slættaberg, 1.460. 345 kr Christian í Grótinum, 1.368. 794 kr Norðborg, 1.301. 720 kr 1 Sjagaklettur, 827.186 kr 2 Brestir, 712.615 kr 3 Steintór, 540.692 kr Partrolarar (uttan gullaks og makrel) 4 Jaspis, 679.653 kr Trý pør av trolarum hava gullaksaloyvi, og samlað var manningarparturin á teimum hesin (uttan makrel): 1 Vesturbúgvin, 764.869 kr 3 Eysturbúgvin, 676.628 kr 5 Skoraberg, 669.752 kr 6 Vestmenningur, 657.988 kr Ísfiskalínuskip 2 Stapin, 413.198 kr 4 Jákup B, 369.188 1 Akraberg, 1.219. 364 kr 4 Sjúrðarberg, 789.439 kr Rækjuskip 1 Havborg, 1.015. 729 kr Frystilínuskip 1 Kambur, 684.043 kr 3 Eivind, 465.803 Ídnaðartrolarar 1 Atlantsfarið, 1.460. 597 kr 2 Næraberg, 607.396 kr Garnaskip 1 Oknin, 413.023 kr 3 Aagot, 308.375 kr Ein bólkur er fyri” Fiskiskip á makrelveiðu”. Flestu av teimum skipunum ganga aftur í øðrum bólkum, og upphæddirnar eru sum heild ikki so stórar. Tó eru fýra skip, sum hava forvunnið meira enn 100.000 í manningarparti í hesum bólki. Tey eru hesi: 2 Beinisvørð, 202.951 kr 3/4 Hamraberg og Breiðanes, 118.002 kr í part Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg